**Analiză statistică privind activitatea instituțiilor de educație timpurie,**

**anul de studii 2020-2021**

La începutul anului 2020, au funcţionat 1486 de instituţii de educație timpurie. Numărul total al instituțiilor de educație timpurie a manifestat o tendință de majorare continuă pe parcursul mai multor ani. Comparativ cu anul 2018, acest număr s-a majorat cu 2 unități, iar față de anul 2010 – cu 105 unități, sau cu 7,6%. Numărul copiilor din instituțiile de educație timpurie, de asemenea, s-a majorat în ultimii ani (începând cu 2017), înregistrând, către sfârşitul anului 2019, cifra de 149,7 mii copii (Figura nr. 1).

**Figura nr. 1. Evoluția numărului de copii din instituțiile de educație timpurie, anii 2010-2019**

 persoane

 De asemenea, în ultimii trei ani, numărul de instituții de educație timpurie în mediul urban și cel rural a evaluat în creștere (Figura nr. 2).

**Figura nr. 2. Evoluția numărului de instituții de educație timpurie, pe medii**

Numărul copiilor înscriși în instituțiile de educație timpurie, în anul 2019, prezintă practic nivelul anului precedent și este în creștere cu circa 15% comparativ cu anul 2010. Ponderea copiilor din unitățile din mediul urban a constituit 48,2%. Puțin peste jumătate dintre copiii înscriși în grupele de educație timpurie au fost băieți (51,7%).

Ponderea copiilor în vârstă de 3 ani și peste, cuprinși în învățământul preșcolar, a constituit 88,8% din numărul total de copii din instituțiile de educație timpurie. Valoarea acestui indicator în mediul rural a fost mai înaltă decât în mediul urban cu 1,3 p. p. (89,4% și, respectiv, 88,1%). În profil teritorial, cea mai mare pondere a copiilor în vârstă de 3 ani și peste, din total copii cuprinși în învățământul preșcolar, s-a înregistrat în municipiul Chișinău – 90,3%, în timp ce zona Sud a înregistrat cea mai mică pondere – 86,8%. (Figura nr. 3). Distribuția pe vârste a copiilor înscriși în educația timpurie, denotă o preponderență a copiilor cu vârsta de 5 ani – 23,0%. Ponderea copiilor de 4 ani este de 22,7%, de 6 ani – 21,1%, de 3 ani – 20,8%, de 7 ani și peste – 1,2%. Ponderea copiilor cu vârsta de până la 3 ani (cuprinși cu educație antepreşcolară) reprezintă 11,2%.

**Figura nr. 3. Ponderea copiilor cuprinși cu educație antepreșcolară (până la 3 ani) și învățământ preșcolar (3 ani și peste), în profil teritorial, în anul 2019 (%)**

În medie, la 100 de locuri în instituţiile preşcolare revin 84 de copii, cele mai solicitate fiind grădiniţele din mediul urban, unde la 100 de locuri revin 101 copii, iar în mediul rural la 100 de locuri revin doar 73 de copii.

***Pentru copiii cu necesități speciale*** în țară funcționează 7 instituții specializate cu 45 grupe. Totodată, în cadrul a 2 instituții cu destinație generală funcționează 7 grupe cu destinație specială. Numărul copiilor cu necesități speciale din aceste instituții a fost de 746 persoane, cu circa 16% mai puțin față de anul 2018. Majoritatea acestor copii fac parte din grupa de vârstă 3 ani și peste și sunt cuprinși în educație preșcolară (91,6%). Din total copii cu necesități speciale, 32,6% sunt cu dereglări de vorbire, 27,6% – cu dereglări de vedere și 13,8% – cu dereglări de intelect.

La 01.01.2020, în instituțiile de educație timpurie au fost încadrate 31,5 mii persoane, din ele numărul cadrelor didactice a constituit 12839 de persoane, cu 878 mai mult față de anul 2010 (Figura nr.4).

Din numărul total de personal încadrat, 40,8% a fost personalul didactic și de conducere, iar 59,2% – alte categorii de personal. Ponderea cadrelor didactice cu studii superioare a constituit circa 60%, înregistrând o majorare cu 1,8 p. p. față de anul 2018 și cu 21,1 p. p. față de anul 2010. Din totalul de 12,8 mii cadre didactice din educația timpurie, o pondere de 89,5% a deținut personalul didactic cu studii în domeniul pedagogiei ([indicator ODD 4.c.1.a](https://statistica.gov.md/pageview.php?l=ro&id=6306&idc=605)).

**Figura nr. 4. Evoluția numărului de instituții de educație timpurie și cadre didactice**

 În anul 2019, în educația timpurie, raportul mediu dintre numărul de copii și numărul de educatori a constituit 14,6 persoane, unui educator din mediul urban îi reveneau 15,3 copii, iar din mediul rural – 14,1 copii.

 Sursa: BNS